***Өлкетану журналы - Әдебиет***

**Асқарбеков Жақсылық Серікбекұлы**

**Шығыс Қазақстан облысы**

**Тарбағатай ауданы**

**Тана мырза ауылы**

**9-сынып оқушысы**

**Рухтану**

***Өлең жазам, бірақ ақын емеспін,***

***Қуып келем , соңынан бір елестің.***

***Өмір жайлы, көңіл жайлы кейде мен,***

***Өзді-өзіммен , өлеңіммен кеңестім.***

***Міне , бүгін сәт те туды қолайлы,***

***Сәби көңлім жыр жазуды қалайды.***

***Том-том болып тұрмасам да дүкенде,***

***Тамсандырам, таң қалдырам талайды.***

***Мен сенемін болашаққа ертеңгі...***

***Деп айтпаймын , кейбіреуше « ертегі».***

***Өңім емес, түнде көрген түсімде,***

***Елбасы кеп, маған бата береді.***

***Осы түсті айтып едім атама,***

***Атам үнсіз құшағына ұзақ қысты да.***

***Көмейіне келіп қалған сөздерін,***

***Сыйғызды атам маған берген батаға.***

***Алып ұшып айтып едім әжеме,***

***Қуаныштан көздеріне жас алды.***

***О, ғажайып, менің әжем әп сәтте,***

***Көз алдымда, қас қағымда жасарды!***

***Зыр жүгіріп жүріп кетті қалайша?***

***Қуанады құтты сәби балаша.***

***Бауырсағын, шелпегін де пысырып,***

***Дастархан да дайындады тамаша!***

* ***2 -***

***Туған-туыс, көрші-қолаң бәрі де,***

***Жасы менен ақ сақалды кәрі де,***

***Бірі қалмай, біздің үйге жиналды,***

***Табақ толы күздіктің еті сыйланды.***

***Бата берді қариялар дуалы,***

***Бүкіл ауыл шын көңілмен қуанды.***

***Ал , балалар, дөңгелене қоршап ап,***

***Қайта-қайта түсім жайлы сұрады.***

***Ертеңінде ұстазыма айтып ем,***

***Мейірлене, ол жымиып қарады.***

***Сәл дауысын кенеді де ақырын,***

***Бар назарды екеумізге аударды.***

***Көрген түсің қандай ғажап тамаша!***

***Қуануға татиды екен балаша,***

***Енді саған үлгі болып басқаға,***

***Жүру керек, жүру керек жаңаша!***

***«Ғалым болмай немене,***

***Балалықты қисаңыз?***

***Болмасаң да ұқсап бақ,***

***Бір ғалымды көрсеңіз.***

***Ондай болмақ қайда деп,***

***Айтпа ғылым сүйсеңіз.***

***Сізге ғылым кім берер***

***Жанбай жатып сөнсеңіз»***

***Деген сөз бар ұлы ақын Абайда,***

***Көкірегіңе тоқып алғын, жарай ма?***

***Міндеттісің , орындауға сен енді,***

***Елбасының бұл сенімін қалайда!!!***

***Үміт етіп саған елің қарайды,***

***Ерекше бір бала екен деп санайды.***

***Азамат бол , ел тізгінін ұстайтын***

***Үздік оқып, ақылды боп жарай ма ?***

* ***3 -***

***Сол күннен соң мен ерекше өзгердім,***

***Мақсат қойдым биік-биік алдыма.***

***Бар сабақты тек үздікке меңгердім,***

***Көп нәрселер келеді екен қолымнан.***

***Бос уақытым қазірде жоқтың қасы,***

***« Елің үшін сен ертең керек жансың!»***

***Солай деген түсімде көрген кезде,***

***Басымнан мейірлене сипап тұрып Елбасы.***

***Кел, достарым, тізе қоссақ бәріміз***

***Еліміздің ертеңіміз, нарымыз***

***Ал Елбасы біздер үшін мәңгілік***

***Болашақты салып берген бағымыз!***